दिल्ली में मच्छरों से परेशान हुई ऋषि कपूर और नीतू कपूर की नातिन, तो Video में कह डाली यह बात  
दिल्ली के मच्छरों से परेशान हुई नीतू कपूर और ऋषि कपूर की नातिन
वीडियो शेयर कर समारा ने बताई दिल्ली में मच्छरों की समस्या
समारा का वीडियो सोशल मीडिया पर हुआ वायरल
दिल्ली के मुख्यमंत्री अरविंद केजरीवाल (Arvind Kejriwal) ने जनता को डेंगू से लड़ने और उसे हराने के लिए हर रविवार अपने घरों में सफाई करने का अनुरोध किया. उनकी इस पहल को देखते हुए लोगों ने उनका खूब साथ भी दिया. लेकिन हाल ही में ऋषि कपूर (Rishi Kapoor) और नीतू कपूर (Neetu Kapoor) की नातिन समारा (Samara) का एक वीडियो सोशल मीडिया पर जमकर वायरल हो रहा है, जिसमें वह बता रही हैं कि दिल्ली में डेंगू को नहीं हराया जा रहा है और वहां, करोड़ों मच्छर हैं. अपने इस  वीडियो में समारा (Samara) ने डेंगू से संबंधित समस्या पर बात की. समारा का यह वीडियो खुद उनकी नानी नीतू कपूर (Neetu Kapoor) ने अपने इंस्टाग्राम एकाउंट से शेयर किया है, जिसने सबका खूब ध्यान भी खींचा है. 
Hahaha dengue ko harayenge !!! #samstories #funny#adorable????
A post shared by  neetu Kapoor. Fightingfyt (@neetu54) on Sep 17, 2019 at 8:40am PDT

अपने वीडियो में समारा (Samara) ने बात करते हुए बताया कि उन्हें मच्छरों की वजह से काफी समस्या हुई है और इस बार डेंगू और मलेरिया बहुत ताकतवर भी हैं. इस वीडियो में जिस तरह वह डेंगू के बारे में बात कर रही थीं, उसमें उनका अंदाज और बोलने का तरीका काफी लाजवाब था. समारा के इस वीडियो को शेयर करते हुए नीतू कपूर (Neetu Kapoor) ने इंस्टाग्राम पर लिखा, "डेंगू को हराएंगे." समारा के इस वीडियो पर लोग खूब कमेंट कर रहे हैं और उनके इस अंदाज की तारीफ भी कर रहे हैं. 
बता दें कि बॉलीवुड की दिग्गज एक्ट्रेस नीतू कपूर (Neetu Kapoor) हाल ही में अपने पति और बॉलीवुड एक्टर ऋषि कपूर (Rishi Kapoor) के साथ न्यूयॉर्क से मुंबई वापस लौटी हैं. ऋषि कपूर के इलाज के लिए नीतू कपूर पिछले साल सितंबर से ही वहां उनके साथ थीं. लेकिन ऋषि कपूर के पूरी तरह ठीक हो जाने के बाद दोनों ही अपने घर वापस आ गए हैं. नीतू कपूर सोशल मीडिया पर भी काफी एक्टिव रहती हैं. वह अकसर अपनी फोटो और वीडियो शेयर कर फैंस के बीच मौजूदगी दर्ज कराती हैं.